ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Νοεμβρίου 1994 για καθορισμό των ειδικών όρων εισαγωγής ζώντων, διθύρων μαλακίων, εχινοδέρμων, χιτωνοφόρων και θαλασσίων γαστεροπόδων καταγωγής Τουρκίας (Κείμενο που παρουσιάζει ενδιαφέρον για τον ΕΟΧ) (94/777/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/492/ΕΟΚ του Συμβουλίου της 15ης Ιουλίου 1991 περί καθορισμού των υγειονομικών κανόνων οι οποίοι διέπουν την παραγωγή και τη διάθεση στην αγορά ζώντων διθύρων μαλακίων (1), και ιδίως το άρθρο 9,

Εκτιμώντας:

ότι εμπειρογνώμονες της Επιτροπής επισκέφθηκαν την Τουρκία για να διαπιστώσουν τους όρους παραγωγής και διάθεσης στην αγορά ζώντων διθύρων μαλακίων, εχινοδέρμων, χιτωνοφόρων και θαλασσίων γαστεροπόδων-

ότι οι διατάξεις της τουρκικής νομοθεσίας παρέχουν στο "Ministry of Agriculture and Rural Affairs" την ευθύνη του υγειονομικού ελέγχου των ζώντων διθύρων μαλακίων, των εχινοδέρμων, χιτωνοφόρων και των θαλασσίων γαστεροπόδων καθώς και την επίβλεψη των όρων υγιεινής και καταλληλότητας της παραγωγής τους- ότι αυτή η ίδια νομοθεσία παρέχει στο "Ministry of Agriculture and Rural Affairs" το δικαίωμα να επιτρέπει ή να απαγορεύει τη συλλογή ζώντων διθύρων μαλακίων, εχινοδέρμων, χιτωνοφόρων και θαλασσίων γαστεροπόδων ορισμένων ζωνών-

ότι η οργάνωση του "Ministry of Agriculture and Rural Affairs" και των εργαστηρίων του είναι σε θέση να εξακριβώσει με αποτελεσματικό τρόπο την εφαρμογή της ισχύουσας νομοθεσίας στην Τουρκία-

ότι οι αρμόδιες αρχές της Τουρκίας είναι σε θέση να ανακοινώνουν τακτικά και γρήγορα στην Επιτροπή πληροφορίες σχετικά με την ύπαρξη πλαγκτού που περιέχει τοξίνες στις ζώνες συλλογής-

ότι οι αρμόδιες αρχές της Τουρκίας παρείχαν επίσημα διαβεβαιώσεις για την τήρηση των κανόνων που περιλαμβάνονται στο κεφάλαιο V του παραρτήματος της οδηγίας 91/492/ΕΟΚ και για την τήρηση απαιτήσεων ισοδύναμων προς τις απαιτήσεις που προβλέπονται από την παρούσα οδηγία για την ταξινόμηση των ζωνών παραγωγής και μετεγκατάστασης, την έγκριση των κέντρων αποστολής τους ελέγχους δημόσιας υγείας και την επίβλεψη της παραγωγής- ότι για κάθε πιθανή μεταβολή των ζωνών συλλογής η Κοινότητα θα ενημερώνεται σχετικά-

ότι η Τουρκία μπορεί να περιλαμβάνει στον κατάλογο των τρίτων χωρών που πληρούν τις προϋποθέσεις ισοδυναμίας που αναφέρονται στο άρθρο 9 παράγραφος 3 στοιχείο α) της οδηγίας 91/492/ΕΟΚ-

ότι οι διαδικασίες υγειονομικού πιστοποιητικού που αναφέρονται στο άρθρο 9 παράγραφος 3 στοιχείο β) σημείο i) της οδηγίας 91/492/ΕΟΚ πρέπει να περιλαμβάνουν τον καθορισμό ενός πρότυπου πιστοποιητικού, τη γλώσσα στην οποία πρέπει τουλάχιστον να συντάσσεται και την ιδιότητα του υπογράφοντος καθώς και το υγειονομικό σήμα που τίθεται στα δέματα-

ότι σύμφωνα με το άρθρο 9 παράγραφος 3 στοιχείο β) σημείο ii) της οδηγίας 91/492/ΕΟΚ να οριοθετηθούν ζώνες παραγωγής από τις οποίες μπορούν να συλλέγονται και να εξάγονται προς την Κοινότητα δίθυρα μαλάκια, εχινόδερμα, χιτωνοφόρα και θαλάσσια γαστερόποδα-

ότι, σύμφωνα με το άρθρο 9 παράγραφος 3 στοιχείο γ) της οδηγίας 91/492/ΕΟΚ πρέπει να καταρτιστεί ένας κατάλογος των μονάδων από τις οποίες επιτρέπεται η εισαγωγή ζώντων, διθύρων μαλακίων, εχινοδέρμων, χιτωνοφόρων και θαλασσίων γαστεροπόδων- ότι οι μονάδες αυτές μπορούν να καταχωρηθούν στον κατάλογο μόνο εάν έχουν εγκριθεί επίσημα από τις αρμόδιες αρχές της Τουρκίας- ότι εναπόκειται επομένως στις αρμόδιες αρχές τις Τουρκίας να διασφαλίσουν την τήρηση των διατάξεων που προβλέπονται για τον σκοπόν αυτό από το άρθρο 9 παράγραφος 3 στοιχείο γ) της οδηγίας 91/492/ΕΟΚ-

ότι οι ειδικοί όροι εισαγωγής εφαρμόζονται με την επιφύλαξη των αποφάσεων που λαμβάνονται κατ' εφαρμογήν της οδηγίας 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (2)-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Γενική Διεύθυνση "of Protection and Control", του "Ministry of Agriculture and Rural Affairs" είναι η αρμόδια αρχή στην Τουρκία για να εξακριβώσει και να πιστοποιήσει εάν τα ζώντα δίθυρα μαλάκια, τα εχινόδερμα, τα χιτωνοφόρα και τα θαλάσσια γαστερόποδα πληρούν τις απαιτήσεις της οδηγίας 91/492/ΕΟΚ.

Άρθρο 2

Τα ζώντα δίθυρα μαλάκια, τα εχινόδερμα, τα χιτωνοφόρα και τα θαλάσσια γαστερόποδα καταγωγής Τουρκίας που προορίζονται για την κατανάλωση από τον άνθρωπο πρέπει να πληρούν τους ακόλουθους όρους:

1. Κάθε αποστολή πρέπει να συνοδεύεται από πρωτότυπο υγειονομικό πιστοποιητικό, αριθμημένο, δεόντως συμπληρωμένο, με ημερομηνία και υπογραφή, το οποίο πρέπει να αποτελείται από ένα μόνο φύλλο, του οποίου το πρότυπο περιλαμβάνεται στο παράρτημα Α.

2. Πρέπει να προέρχονται από εγκεκριμένες ζώνες παραγωγής που περιλαμβάνονται στο παράρτημα Β.

3. Πρέπει να έχουν συσκευαστεί σε σφραγισμένες συσκευασίες, από εγκεκριμένο κέντρο αποστολής που περιλαμβάνεται στον κατάλογο του παραρτήματος Γ.

4. Κάθε συσκευασία πρέπει να φέρει ανεξίτηλο υγειονομικό σήμα που να περιλαμβάνει τουλάχιστον τις ακόλουθες ενδείξεις:

- τη χώρα αποστολής: ΤΟΥΡΚΙΑ,

- το είδος (κοινή και επιστημονική ονομασία),

- τον προσδιορισμό της ταυτότητας της ζώνης παραγωγής και του κέντρου αποστολής μέσω του αριθμού έγκρισης,

- την ημερομηνία συσκευασίας, αποτελούμενη τουλάχιστον από την ένδειξη της ημέρας και του μηνός.

Άρθρο 3

1. Το πιστοποιητικό που αναφέρεται στο άρθρο 2 σημείο 1 πρέπει να συντάσσεται τουλάχιστον σε μία από τις επίσημες γλώσσες του κράτους μέλους στο οποίο διενεργείται ο έλεγχος.

2. Το πιστοποιητικό πρέπει να φέρει το όνομα, την ιδιότητα και την υπογραφή του κτηνιάτρου του "Ministry of Agriculture and Rural Affairs" καθώς και την επίσημη σφραγίδα του "Ministry of Agriculture and Rural Affairs". Όλες αυτές οι ενδείξεις πρέπει να έχουν διαφορετικό χρώμα από τις άλλες ενδείξεις του πιστοποιητικού.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 30 Νοεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 268 της 24. 9. 1991, σ. 1.

(2) ΕΕ αριθ. L 46 της 19. 2. 1991, σ. 1.

ΠΑΡΑΡΤΗΜΑ A

ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ Για τα κατεψυγμένα ή μεταποιημένα

- δίθυρα μαλάκια (1)

- εχινόδερμα (1)

- χιτωνοφόρα (1)

- θαλάσια γαστερόποδα (1)

καταγωγής Τουρκίας που προορίζονται για την κατανάλωση από τον άνθρωπο στην Ευρωπαϊκή Κοινότητα.

Αριθμός αναφοράς:

Χώρα αποστολής: Τουρκία

Αρμόδια αρχή "Ministry of Agriculture and Rural Affairs" General Directorate of Protection and Control

I. Προσδιορισμός των προϊόντων

- Είδος (επιστημονική ονομασία):

- Κωδικός αριθμός αν υπάρχει:

- Φύση της συσκευασίας:

- Αριθμός μονάδων συσκευασίας:

- Καθαρό βάρος:

- Αύξων αριθμός της εκθέσεως αναλύσεως (ενδεχομένως)

II. Προέλευση των προϊόντων

- Εγκεκριμένη ζώνη παραγωγής:

- Ονομασία και αριθμός επίσημης έγκρισης του κέντρου αποστολής

III. Προορισμός των προϊόντων

Τα προϊόντα αποστέλλονται

από:

(Τόπος αποστολής)

στη:

(Χώρα και τόπος προορισμού)

με (μεταφορικό μέσο):

Όνομα και διεύθυνση του αποστολέα:

Όνομα του παραλήπτη και διεύθυνση του τόπου προορισμού:

IV. Υγειονομική επικύρωση

Ο κάτωθι υπογεγραμμένος επίσημος κτηνίατρος-επιθεωρητής πιστοποιώ ότι τα ζώντα προϊόντα που περιγράφονται ανωτέρω:

1. συλλέχθησαν και ενδεχομένως μετεγκαταστάθηκαν και μεταφέρθηκαν σύμφωνα με τους κανόνες υγιεινής που καθορίζονται στα κεφάλαια Ι, ΙΙ και ΙΙΙ του παραρτήματος της οδηγίας 91/492/ΕΟΚ-

2. αποτέλεσαν αντικείμενο χειρισμού και ενδεχομένως καθαρισμού και συσκευάστηκαν σύμφωνα με τους κανόνες υγιεινής που καθορίζονται στο κεφάλαιο V του παραρτήματος της οδηγίας 91/492/ΕΟΚ-

3. αποτέλεσαν αντικείμενο ελέγχου σύμφωνα με τις διατάξεις του κεφαλαίου VI-

4. πληρούν τις διατάξεις των κεφαλαίων V, VIII, VIIII, IX και X του παραρτήματος της οδηγίας 91/492/ΕΟΚ και είναι επομένως κατάλληλα για άμεση κατανάλωση από τον άνθρωπο.

Έγινε στ

(Τόπος) τη

(Ημερομηνία)

Επίσημη σφραγίδα

Υπογραφή του επίσημου επιθεωρητή

(Όνομα με κεφαλαία, τίτλος και ιδιότητα του υπογράφοντος)

(1) Διαγράφεται ό,τι δεν ισχύει.

ΠΑΡΑΡΤΗΜΑ B

ΖΩΝΕΣ ΠΑΡΑΓΩΓΗΣ ΠΟΥ ΠΛΗΡΟΥΝ ΤΟΥΣ ΟΡΟΥΣ ΠΟΥ ΚΑΘΟΡΙΖΟΝΤΑΙ ΣΤΟ ΠΑΡΑΡΤΗΜΑ Ι ΣΗΜΕΙΟ 1 ΣΤΟΙΧΕΙΟ α) ΤΗΣ ΟΔΗΓΕΙΑΣ 91/492/EΟΚ "" ID="1">Karaburun> ID="2">I"> ID="1">Bosporus> ID="2">II"> ID="1">Northern Marmara Sea> ID="2">III"> ID="1">Dardanelles> ID="2">IV"> ID="1">Saroz> ID="2">V"> ID="1">Ayvalik> ID="2">VI">

ΠΑΡΑΡΤΗΜΑ Γ

ΚΑΤΑΛΟΓΟΣ ΤΩΝ ΕΓΚΕΚΡΙΜΕΝΩΝ ΜΟΝΑΔΩΝ ΓΙΑ ΤΗΝ ΕΞΑΓΩΓΗ ΣΤΗΝ ΕΥΡΩΠΑΪΚΗ ΚΟΙΝΟΤΗΤΑ "" ID="1">Marsan - Eceabat> ID="2">110 - 31. 12. 1995"> ID="1">Dardanel Onentas - Canakkale> ID="2">181 - 31. 12. 1995"> ID="1">Yavuz Mildon - Gelibolu> ID="2">183 - 31. 12. 1995"> ID="1">Real - Ayvalik> ID="2">203 - 31. 12. 1995"> ID="1">Artur I - Ayvalik> ID="2">205 - 31. 12. 1995"> ID="1">Tuna - Istanbul> ID="2">206 - 31. 12. 1995"> ID="1">Kerevitas Mersu Ancoker - Bursa> ID="2">301 - 31. 12. 1995">